user
Gịnị bụ ọdịdị ụdaasụsụ?
assistant
Asụsụ ọbụla mmadụ na-asụ nwere ụda. Otu ahụ kwa ka o siri dị
n’asụsụ Igbo bụ asụsụ e jiri mara ndị Igbo. Asụsụ nwere otu e
109
si akpọpụta ya. Ọ bụkwuazị otu ahụ e siri kpọpụta ha ka a gaesi nụ ya.
Mkpụrụokwu ọbụla si mmadụ n’ọnụ puta nwere ebe e si
akpọpụta ya. O nwekwuazịrị otu e si akpọpụta ya bụ okwu. Ọ
bụ ihe ọmụmụ banyere ụmụ irighiri ụda okwu ma mgbe a naakpọpụta ya, ma mgbe a na-anụ ya ka a maara dị ka ọdịdị
ụdaasụsụ (fọnọlọji). Ụda okwu ọbụla nwere otu o si adị. Ọ
bụrụ na a na-akpọpụta okwu, gee ntị nke ọma, a ga-achọpụta na
ndịiche dị n’ụda okwu a na-akpọpụta. Ọ bụghị otu ụda ka okwu
niile na-abụ. Ụda okwu ọbụla na-akọwapụta ma naegosipụtakwa ebe ya bụ okwu si na kwa ka e siri kpọpụta ya.
N’ihi nke a, ọdịdị ụdaasụsụ (Fọnọlọji) na-arụtụ aka ma naakọwapụta maka ụda okwu, ụdịrị ụda okwu ka e si akpọputa
ụda okwu na kwa ebe dị iche iche ụda okwu ndị ahụ si apụta.
Ihe ọmụmụ banyere ọdịdị ụdaasụsụ(fọnọlọji) ga-enyere onye
ọbụla na-amụ asụsụ Igbo, aka ijiri mata nke ọma ntọnaala ụda
asụsụ ọ na-amụ. Ihe nke a na-akọwa bụ na ọ ga-enyere onye dị
otu ahụ aka ịmata ndịiche na myiri dị n’ụda okwu maọbụ asụsụ
ọ na-amụ maka ya. Iji maa atụ, ọtụtụ, ọtụtụ okwu na-eyi onwe
ha, ọ kachasị a na-akpọputa ha maọbụ na-edepụta ha. Mana, ọ
bụ site n’ụda ha, otu e siri kpọputa ha, ka e siri nụ ha na kwa
nghọta ha na-ezipụta, na-egosipụta otu ụdịrị okwu ndị ahụ siri
dị iche maọbụ yie onwe ha. N’ihi nke a, ihe ọmụmụ banyere
Ọdịdị Ụdaasụsụ - Fọnọlọji (Phonology) dị ezigbo mkpa n’ihe
ọmụmụ Asụsụ na Ụtọasụsụ Igbo.